Elverum prestegjeld

Elverum prestegjeld var et prestegjeld tilhørende Sør-Østerdal prosti i Hamar bispedømme i Den norske kirke. Det omfattet Elverum kommune i Hedmark fylke, og hovedkirken var Elverum kirke.

Historikk 

Alfareimr sókn (norrønt) har sin opprinnelse fra kristningen av landet.

Idre og Särna hørte til Elverum prestegjeld inntil 22.3.1644, men de to bygdene ble først formelt svenske ved grensetraktaten av 2.10.1751. Ved reskript 28.6.1780 ble Trysil anneks fraskilt Elverum prestegjeld og opprettet som Tryssild prestegjeld.

Elverum prestegjeld dannet grunnlaget for Elverum formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Elverum prestegjeld og dets sogn er nå en del av Elverum kirkelige fellesråd underlagt Hamar domprosti.

Referanser 

Prestegjeld i Hamar bispedømme
Elverums historie